Συγκεκριμένα, στο εξώδικο του κόμματος κατά της ΕΡΤ, η ΛΑΕ επικαλείται τη νομοθεσία και επικοινωνία του με το ΕΣΡ, το οποίο έχει αποφανθεί πως «σύμφωνα με την κείμενη νομοθεσία, η ΛΑ.Ε. πρέπει να έχει την ίδια μεταχείριση με όλα τα κοινοβουλευτικά κόμματα (η ΛΑ.Ε. διαθέτει ευρωβουλευτή)». Μάλιστα, στο εξώδικο υπογραμμίζεται πως η ΛΕΑ κατάφερε στις τελευταίες εκλογές να συγκεντρώσει 2,86%, «και για ελάχιστες ψήφους δεν κατόρθωσε να έχει κοινοβουλευτική εκπροσώπηση».

Ακόμη, αναφέρει ως «παράδειγμα της τακτικής αποκλεισμού και παραπληροφόρησης» την πρόσφατη προβολή της δήλωσης Λαφαζάνη σε απάντηση του διαγγέλματος του Αλέξη Τσίπρα, καταγγέλλοντας πως προβλήθηκε χωρίς τη φωτογραφία του αρχηγού του κόμματος, καθώς και χωρίς προβολή του λογότυπου του κόμματος.

«Διαμαρτυρόμαστε εντονότατα για τη συνεχιζόμενη συστηματική, ανήθικη και παράνομη τακτική σας φίμωσης και αποκλεισμού του κόμματός μας από την ενημέρωση, που υποχρεούστε να παρέχετε στον ελληνικό λαό» υπογραμμίζει η ΛΑΕ, προειδοποιώντας για προσφυγή στη Δικαιοσύνη.

Διαβάστε ολόκληρη η εξώδικη διαμαρτυρία της Λαϊκής Ενότητας έχει ως εξής: